મા દિકરીનો સંબંધ આમ તો મિત્ર જેવો હોય છે. મા પોતાની તમામ વાતો દિકરીને કરે છે અને દિકરી પોતાની વાતો માને કરે છે. દિકરી તેના ફ્રેન્ડ્સ અને તેમની વાતો શેર કરતી હોય છે. ત્યારે ઘણીવાર એવુ બનતુ હોય છે કે તમારા મિત્રોમાંથી અમુક એવા મિત્રો હોય છે કે જે માને પસંદ નથી હોતા. ત્યારે તમારા મમ્મી એની સાથે સંબંધ રાખવાની ના પાડતા હોય છે પરંતુ દિકરીને માથે તો ફ્રેન્ડ્સ એવા છવાયેલા હોય છે કે મમ્મીની કોઇપાણ વાત સાંભળવા તૈયાર નથી હોતી. અને ઘરમાં ધીમે-ધીમે લડાઇ ઝઘડા ચાલુ થાય છે. દિકરીની અન્ય એક વસ્તુ જે પરેશાન કરતી હોય છે તે છે નોકરી. દિકરી નોકરી કરે એમા તો કંઇ જ સમસ્યા નથી હોતી. પરંતુ જ્યારે દિકરી ઓફીસથી ઘરે મોડી આવે છે ત્યારે આ સમસ્યા શરૂ થાય છે. કોઇ દિવસ તો આ ચલાવી લેવામાં આવે છે પરંતુ ધીરે ધીરે આ વસ્તુ ઝઘડાનો મુદ્દો બની જાય છે. ત્યારે દિકરી અલગ રહેવાનો નિર્ણય કરી લે છે.